Publication: Magyar Közlöny
Issue: MK-2000-76 (Year: 2000, Number: 76)
Era: 1990-2004
Section: Az Alkotmány 70/D. §-ában, továbbá a munkavédelemről szóló 1993. évi XCIII. törvény 14. §-a (1) bekezdésének
Paragraph Index: 367

g) A kuratórium üléseiről és döntéseiről részletes jegyzőkönyvet kell felvenni. A jegyzőkönyvet az elnök és a jegyzőkönyvvezető írja alá. A kuratórium olyan nyilvántartást köteles vezetni, amelyből megállapítható a döntéseinek időpontja, tartalma, hatálya, a döntést támogatók és ellenzők (a lehetséges személyek), számaránya. A kuratórium döntéseit az érintettekkel haladéktalanul szóban és ezen felül 15 napon belül írásban is — telefax, postai levél vagy e-mail útján — köteles közölni. A döntések nyilvánosságra hozatalát a Közalapítvány székhelyén történő kifüggesztéssel kell biztosítani. A Közalapítvány működésével kapcsolatosan keletkezett iratokba való betekintésre bárki jogosult, kivéve, ha a betekintés személyiségi vagy adatvédelmi jogokat sértene. A betekintésre a kuratórium elnökéhez benyújtott írásbeli kérelem alapján, annak beérkezésétől számított 30 napon belül lehetőséget kell biztosítani és rögzíteni kell, hogy a betekintő milyen iratokat tekintett meg. A betekintő kérelmére — a másolási költségek megtérítése ellenében — másolatot kell készíteni.

Source: https://magyarkozlony.hu/hivatalos-lapok/f6b3e0692e72240a5611df7a96e8e4a2624aeddb/dokumentumok/e8018d8f267c273beb7981b2cf88af0511256903/letoltes